Ադրբեջանական Trend գործակալության լրագրողի հարցն էլ՝ ուղղված ՌԴ ԱԳՆ ներկայացուցիչ Արտյոմ Կոժինին, Տիգրան Բալայանը որակեց սադրիչ՝ նշելով, որ դա հերթական սադրանքն էր, որին պարբերաբար դիմում են ադրբեջանցի լրագրողները՝ օգտագործելով Ռուսաստանի արտգործնախարարության հարթակը։ «Նման փորձեր կատարվել են տարիներ ի վեր, երբ ԱԳՆ ճեպազրույցներն իրականացնում էր Մարիա Զախարովան, դրանից առաջ Լուկաշեւիչը եւ այդպես շարունակ։ Եղել է, կարծում եմ, հերթական սադրանքի փորձը, որը մեր ռուս գործընկերները կանխել են»,- ասաց ՀՀ ԱԳՆ խոսնակը։